section_heading: Povijest
paragraph_text: Poznato je da se mješavina bilja pod imenom "Spice" prodaje uglavnom na Internetu i u različitim specijaliziranim trgovinama od 2006., a postoje indikacije da su se proizvodi prvi put pojavili već 2004. Iako se reklamiraju kao "egzotični mirisi koji daju bogatu aromu" i "nisu za ljudsku uporabu", pušenjem tih proizvoda postižu se učinci slični učincima konzumiranja kanabisa. Krajem 2008., austrijski i njemački forenzički laboratoriji otkrili su psihoaktivni sastojak JWH-018 koji je pronađen u barem tri "Spice" proizvoda (Gold, Silver i Diamond). Kasnije su, pored JWH-018, identificirani i drugi sintetički kanabinoidi JHW-073 i CP 47,497. Mediji ukazuju kako se "Spice" proizvodi u Kini, ali je još uvijek nejasan sam proces proizvodnje tijekom koje se mješavini bilja dodaju različite količine ili kombinacije sintetičkih kanabinoida. Spice Uvjeti korištenja: Sadržaji s ovih stranica mogu se prenositi bez posebne dozvole uz navođenje izvora (osim u slučaju kada je izričito navedeno da je sadržaj prenesen iz drugog izvora). Dakle, ponovna upotreba je dopuštena uz uvjet da bude naveden izvor podataka; zadnja izmjena 12. ožujka 2014.; pristupljeno 30. prosinca 2019.